钦定古今图书集成/明伦汇编/官常典/第647卷 > 康彦民
## 钦定古今图书集成/明伦汇编/官常典/第647卷 > 康彦民

按《明外史高斗南传》：“彦民，泰和人。洪武二十七年进
士。先知青田，调仪真，后历巴陵、天台，并有美政。永乐
初，罢归。至洪熙元年，御史巡按至天台县，民二百馀
人言彦民廉公有为，乞还之天台，用慰民望。御史以
闻，宣宗叹曰：‘彦民去天台二十馀年，民犹思之，其有
善政可知’。”乃诏复任天台。